**AIŠKINAMASIS RAŠTAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinių įstaigų (toliau – BĮ) Klaipėdos „Aukuro“ gimnazijos, „Gabijos“ progimnazijos, „Saulėtekio“ pagrindinės mokyklos naudojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką, programinę įrangą.

**2. Projekto rengimo priežastys ir kuo remiantis parengtas sprendimo projektas.**

 Švietimo ir mokslo ministerija vadovaujantis 2004-04-15 Lietuvos Respublikos Vyriausybės Nutarimu Nr. 418 „Dėl kompiuterių programinės įrangos perdavimo“, 2004-10-13 Lietuvos Respublikos Vyriausybės nutarimu Nr. 1283 „Dėl kompiuterių įrangos perdavimo“, 2004-12-24 Lietuvos Vyriausybės nutarimu Nr. 1644 „Dėl radijo ryšio kompiuterių įrangos perdavimo“ ir 2005-09-15 Lietuvos Vyriausybės Nutarimu Nr. 1014 „Dėl kompiuterių programinės įrangos perdavimo“, 2006-10-18 Lietuvos Respublikos Vyriausybės nutarimu Nr. 1026 „Dėl kompiuterių įrangos perdavimo“, 2006-08-19 Lietuvos Respublikos švietimo ir mokslo ministro įsakymu Nr. ĮSAK-1690, 2008-04-09 Lietuvos Vyriausybės nutarimu Nr. 340 „Dėl kompiuterinės įrangos perdavimo“, 2006-10-17 „Dėl kompiuterinės ir programinės įrangos perdavimo“, Klaipėdos miesto savivaldybei valdyti ir naudoti patikėjimo teise perdavė nematerialųjį ir ilgalaikį materialųjį turtą – kompiuterius, kompiuterinę techniką bei programinę įrangą.

 2005-02-24 Klaipėdos miesto savivaldybės tarybos sprendimu Nr. T2-62 „Dėl sutikimo perimti valstybės turtą savivaldybei valdyti ir naudoti patikėjimo teise“, 2006-05-25 Klaipėdos miesto savivaldybės tarybos sprendimu Nr. T-169 „Dėl sutikimo perimti mokomąsias kompiuterines priemones ir jų perdavimo Klaipėdos mokykloms valdyti, naudoti ir disponuoti patikėjimo teise“, 2006-05-25 Klaipėdos miesto savivaldybės tarybos sprendimu Nr. T2-172 „Dėl sutikimo perimti mokymo priemones ir jų perdavimo Klaipėdos mokykloms ir Klaipėdos miesto savivaldybės administracijai“, 2005-06-30 Klaipėdos miesto savivaldybės tarybos sprendimu Nr. T2-256 „Dėl kompiuterių įrangos perdavimo Klaipėdos miesto mokykloms valdyti ir naudoti patikėjimo teise“ ir 2005-11-24 Klaipėdos miesto savivaldybės tarybos sprendimu Nr. T2-379 „Dėl kompiuterių programinės įrangos perdavimo Klaipėdos mokykloms valdyti, naudoti ir disponuoti ja patikėjimo teise“, 2005-12-08 Klaipėdos miesto savivaldybės tarybos sprendimu Nr. T2-81 „Dėl sutikimo perimti kompiuterių įrangą ir jos perdavimo Klaipėdos mokykloms valdyti, naudoti ir disponuoti ja patikėjimo teise“ turtas buvo perduotas „Aukuro“ gimnazijai, „Gabijos“ progimnazijai, „Saulėtekio“ pagrindinei mokyklai “ valdyti, naudoti ir disponuoti juo patikėjimo teise.

 2010-01-28 Klaipėdos miesto savivaldybės tarybos sprendimu Nr. T2-22 „Dėl kompiuterių ir programinių įrangų, perduotų valdyti, naudoti ir disponuoti patikėjimo teise, perdavimo Klaipėdos mokykloms pagal panaudos sutartis“ buvo patikslinti 2005-06-30 savivaldybės tarybos sprendimas Nr. T2-256 ir 2005-11-24 savivaldybės tarybos sprendimas Nr. T2-379, visas turtas 2010-06-23 panaudos sutartimi Nr. J11-93 buvo perduotas Klaipėdos BĮ „Aukuro“ gimnazijai, 2009-06-04 panaudos sutartimi Nr. J11-57 ir 2010-06-22 panaudos sutartimi Nr. J11-77 turtas buvo perduotas „Gabijos“ progimnazijai, 2010-06-21 panaudos sutartimi Nr. J11-72 perduotas „Saulėtekio“ pagrindinei mokyklai.

Klaipėdos miesto savivaldybės administracija gavo BĮ Klaipėdos „Aukuro“ gimnazijos „Gabijos“ progimnazijos ir „Saulėtekio“ pagrindinės mokyklos prašymus, nurašyti mokyklų pagal panaudos sutartis naudojamą nematerialųjį, ilgalaikį ir trumpalaikį materialųjį turtą, kompiuterius, kompiuterinę techniką ir programinę įrangą. Mokymo įstaigų sudarytos komisijos siūlo šį turtą nurašyti, nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Lietuvos Respublikos Švietimo ir mokslo ministeriją, bei į Švietimo informacinių technologijų centrą, Ryšių ir informacinių sistemų tarnybą prie Krašto apsaugos ministerijos dėl sutikimo nurašyti valstybei nuosavybės teise priklausantį turtą. Minėtų institucijų leidimai buvo gauti.

Šis Savivaldybės tarybos sprendimas reikalingas BĮ Klaipėdos „Aukuro“ gimnazijos, „Gabijos“ progimnazijos, „Saulėtekio“ pagrindinės mokyklos pagal panaudos sutartis naudojamam nematerialiajam ir ilgalaikiam materialiajam turtui nurašyti.

**3. Kokių rezultatų laukiama.**

 BĮ Klaipėdos „Aukuro“ gimnazijos, „Gabijos“ progimnazijos, „Saulėtekio“ pagrindinės mokyklos, naudojamas nematerialusis, ilgalaikis ir trumpalaikis materialusis turtas, bus nurašytas, kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti pagal panaudos sutartis naudojamą BĮ Klaipėdos „Aukuro“ progimnazijos, „Gabijos“ progimnazijos, „Saulėtekio“ pagrindinės mokyklos nematerialųjį ir ilgalaikį materialųjį turtą, kaip netinkamą naudoti.

Teikiame svarstyti šį sprendimo projektą.

Turto skyriaus vedėjas Edvardas Simokaitis